ΔΗΜΟΣ ΑΓΙΑΣ ΒΑΡΒΑΡΑΣ

 *Γραφείο Τύπoυ*

 **ΔΕΛΤΙΟ ΤΥΠΟΥ  *25/11/2024***

**ΗΛΕΚΤΡΙΚΑ ΠΟΔΗΛΑΤΑ: ΛΑΒΕΤΕ ΘΕΣΕΙΣ, ΦΥΓΑΜΕ!!**

Η εβδομάδα ξεκινά με ένα πολύ ευχάριστο και…πράσινο-από περιβαντολλογικής πλευράς-νέο, για τους κατοίκους της πόλης μας και όχι μόνο. Σήμερα, η αναμονή λαμβάνει τέλος! Τα ηλεκτρικά ποδήλατα τοποθετούνται στις θέσεις κλειδώματος-φόρτισης στους έξι (6) σταθμούς και οι κάτοικοι της Αγίας Βαρβάρας, μπορούν από αύριο Τρίτη από ώρα 06:00 και μετά να “εγκαινιάσουν” τη χρήση τους.

Η παρεχόμενη υπηρεσία Κοινόχρηστων Ποδηλάτων από το Δήμο Αγίας Βαρβάρας, περιλαμβάνει 38 ηλεκτρικά ποδήλατα. Οι σταθμοί ποδηλάτων, απ’ όπου μπορεί κανείς να έχει πρόσβαση και να τα χρησιμοποιήσει, βρίσκονται στις παρακάτω θέσεις:

1.Σταθμός ΜΕΤΡΟ Αγία Βαρβάρα (Πλατεία Θ. Κολοκοτρώνη)

2.Παπαδιαμάντη και Υψηλάντη (Προφήτης Ηλίας)

3.Διομήδη Κομνηνού (Σχολεία)

4.Πλατεία Βάρναλη (Ηρακλείου και Αγίου Γεωργίου)

5.Πλατεία Ελένης Φωκά (Πάρκο κυκλοφοριακής Αγωγής)

6.Πλατεία Ελευθερίας (επί της οδού Π.Π. Γερμανού)

Κάθε πολίτης, που επιθυμεί να χρησιμοποιήσει το Σύστημα Κοινόχρηστων Ποδηλάτων, θα πρέπει να κατεβάσει την ειδική εφαρμογή E-Bike Sharing ΑΓΙΑ ΒΑΡΒΑΡΑ και να προχωρήσει σε εγγραφή, δίνοντας στο σύστημα τα βασικά στοιχεία του.

Στη συνέχεια πρέπει να επιλέξει τον τρόπο με τον οποίο θα χρησιμοποιεί το σύστημα. Υπάρχουν τρεις τρόποι, α) μέσω της εφαρμογής (app) E-Bike Sharing ΑΓΙΑ ΒΑΡΒΑΡΑ στο κινητό του χρήστη, η οποία προσφέρεται δωρεάν από το Play Store ή από το Apple Store, β) με τραπεζική κάρτα από τα ειδικά τερματικά μίσθωσης ποδηλάτων, με δέσμευση όμως ποσού 50€, που αποδεσμεύεται με την επιστροφή του ποδήλατου και γ) με έξυπνη κάρτα, την οποία προμηθεύεται από το Δημαρχείο Αγίας Βαρβάρας.

Μέγιστος χρόνος χρήσης κάθε ποδηλάτου ορίζονται οι τρείς (3) ώρες.

Περισσότερες πληροφορίες, που αφορούν τον κανονισμό χρήσης και άλλες σημαντικές πληροφορίες για την υπηρεσία των Κοινόχρηστων Ποδηλάτων, μπορεί ο κάθε ενδιαφερόμενος να λαμβάνει στη σελίδα του Δήμου Αγίας Βαρβάρας <https://agiavarvara.gr/> .